Mustikat asetetaan ritilälle, verkolle tai uunipellille leivinpaperin päälle. Mustikat voi kuivata joko leivinuunin päällä, lämpöpatterien läheisyydessä tai uunissa. Myös kuivuria voi käyttää. Kuivauslämpötila on noin 35-40 astetta. Lämpötila ei saa nousta yli 50 asteen. 2-6 vuorokauden kuluessa mustikat ovat kuivuneet rapeiksi ja napsahtavat rikki sormissa. Jos teet mustikkajauhetta, voit murskata mustikat esimerkiksi morttelissa, kahvimyllyssä tai tehosekoittimessa.